צליחה (ספר)

צליחה, 60 שעות באוקטובר 1973 הוא ספר שנכתב בידי ההיסטוריון הצבאי, ד"ר עמירם אזוב, אשר יצא לאור בשנת 2011 בהוצאת דביר. הספר מתאר את מבצע אבירי לב, הקרב לצליחת תעלת סואץ בידי כוחות צה"ל במהלך מלחמת יום הכיפורים.

==בספר==
בספרו מתאר אזוב את מלחמות הגנרלים במלחמה ואת מהלכי האוגדות של צה"ל שלחמו בקרב הצליחה. בין היתר מתוארים בספר דוד אלעזר, אריק שרון, אברהם אדן, דני מט, אמנון רשף, יעקב אבן, שמואל גונן וחיים בר-לב. בין הקרבות שחקר אזוב בספרו מתוארים בין היתר: קרב החווה הסינית, פיתוחו של גשר הגלילים והשימוש בו במהלך המלחמה, כיתור הארמייה השלישית של מצרים, המארב לחטיבה 25 המצרית, קרב סרפאום והפשיטה על בסיסי הטילים במצרים ב-16 באוקטובר 1973. עוד טוען אזוב בספרו כי:

אזוב טוען בספרו כי קרב הצליחה היה הקרב המורכב והקשה בתולדות צה"ל, אשר היווה את התפנית בחזית הדרום ואפשר את הכרעת הצבא המצרי. כמו כן טוען אזוב בספרו כי אף כי למלחמות הגנרלים הייתה השפעה מסוימת על ההתרחשויות והדרך בה התקבלו ההחלטות בדבר ניהול חזית הדרום במלחמה, הוא טוען כי לא הייתה להם השפעה מכרעת או משבשת על הצלחת צה"ל לצלוח את התעלה ולהכריע את צבא מצרים, נוכח תנאים קשים, אתגרים, מכשולים ואויב עדיף. כמו כן טען אזוב כי האלוף שרון היה מכריע בחשיבותו למהלך צליחת התעלה בשל היותו יוזם והתקפי אולם לא היה גיבור יחיד של המערכה כפי שהצטייר לאחריה.

==הדרך לפרסום הספר==
המחבר, עמירם אזוב, יליד 1952 וחבר קיבוץ משמר העמק, שירת בצה"ל כקצין בחי"ר ובתותחנים, והוא רס"ן במילואים. במלחמת יום הכיפורים שירת בפיקוד המרכז. אזוב הוא בעל תואר דוקטור בהיסטוריה צבאית בתחום רומא העתיקה מאוניברסיטת תל אביב.

אזוב עבד ארבע עשרה שנים במחלקה להיסטוריה של צה"ל ופרסם במסגרת זו מספר מחקרים על מלחמת יום הכיפורים שנותרו חסויים, ובהם המחקר "בלימה" והמחקר "מגננה". כן עבד אזוב החל משנת 2006 על מחקר הנוגע לצליחת התעלה במבצע אבירי לב. בעקבות מחלוקת עם ראש המחלקה להיסטוריה בצה"ל, פרופסור אלון קדיש, על הנוסח האקדמי של המחקר החליט האחרון לגנוז אותו. אזוב פנה בנושא לרמטכ"ל דאז, גבי אשכנזי ולשר משה יעלון ואף למבקר המדינה, אולם לבסוף לא הושגה פשרה והדבר הוביל להתפטרותו של אזוב ולהחלטתו לפרסם את המחקר כספר, ללא מקורות המידע החסויים שברשות צה"ל. כתגובה החליטה המחלקה להיסטוריה להגיש כנגדו תביעה על הפרת חוזה בבית המשפט המחוזי בתל אביב. אזוב טען מנגד כי נעשה ניסיון להגביל את החופש האקדמי והספרותי שלו, וכי החלטת המחלקה להיסטוריה לגנוז את מחקרו אינה רלוונטית לזכותו לפרסם את ספרו. השופטת יהודית שבח פסקה בשנת 2011 לטובת הנתבע.

==לקריאה נוספת==
* רונן ברגמן, "צליחה שכתבתי", ידיעות אחרונות – המוסף לשבת, 20 ביוני 2011.

==קישורים חיצוניים==
* [http://www.text.org.il/index.php?book=1110064 דף הספר באתר "טקסט"].
* 
* [https://web.archive.org/web/20160303180004/http://lnk.nana10.co.il/Article/?ArticleID=815021 צליחת תעלת סואץ: הסיפור האמיתי מאחורי המבצע], ערוץ 10, 14 ביולי 2011.
* עפר דרורי, [https://web.archive.org/web/20111230153453/http://www.global-report.com/drori/a342922-%D7%A6%D7%9C%D7%99%D7%97%D7%94-%D7%A2%D7%9E%D7%99%D7%A8%D7%9D-%D7%90%D7%96%D7%95%D7%91-%D7%93%D7%91%D7%99%D7%A8-2011-317-%D7%A2%D7%9E%D7%95%D7%93%D7%99%D7%9D צליחה, עמירם אזוב, דביר, 2011, 317 עמודים], אתר "גלובל ריפורט", 26 ביוני 2011.
* שמאי וסרמן, [https://www.israelhayom.co.il/opinion/22353 בעקבות הספר "צליחה": התעלה, 1973], ישראל היום, 28 ביוני 2011.
* .
* שירי לב ארי, [http://www.nrg.co.il/online/47/ART2/293/359.html קריאת קרב: יותר ויותר ספרים עוסקים במלחמת יום כיפור], nrg, 6 באוקטובר 2011.
* דני אשר, [http://www.israeldefense.co.il/?CategoryID=516&ArticleID=558 צליחה - 60 שעות במלחמת 1973], "ישראל דיפנס", 30 ביוני 2011.
* [https://web.archive.org/web/20160303181002/http://www.yadlashiryon.com/show_item.asp?levelId=64927&itemId=2809&itemType=0 צליחה - 60 שעות באוקטובר 1973], סקירת הספר באתר "יד לשריון.
* איתמר לוין, [http://www.news1.co.il/Archive/001-D-280829-00.html נדחתה תביעת המדינה נגד חוקר צליחת התעלה], חדשות מחלקה ראשונה, 1 בנובמבר 2011.
* שרה ליבוביץ-דר, [http://www.nrg.co.il/online/1/ART2/293/723.html יחידת הסירות נאבקת על התהילה במלחמה], nrg, 7 באוקטובר 2011.

==הערות שוליים==

קטגוריה:ספרי 2011
קטגוריה:צה"ל בתרבות ובאמנות
קטגוריה:ספרי עיון בעברית: מלחמות ישראל
קטגוריה:מלחמת יום הכיפורים: ספרים
קטגוריה:צה"ל: היסטוריה
קטגוריה:ספרי הוצאת דביר